Viimase aastaga on Eestis laienenud mahetoodete sortiment, samuti on juurde tulnud mahetöötlejaid ning suurenenud on mahetoidukaupade müügikäive. 2010. aasta lõpuks oli Eestis veidi enam kui 50 mahetooteid müüvat väikekauplust ja turuletti, lisaks 11 internetis toimivat kauplemissüsteemi  ja müügivõrgustikku. Peale selle müüakse mahetooteid ka paljudes suurtes toidukauplustes. Eestis oli 2010. aasta lõpus 1356 mahetootjat ja üle 121 000 ha mahemaad (umbes 13% kogu põllumajandusmaast). Lisaks on kontrollitud ligi 1000 ha looduslikke korjealasid.